  Майя Бывальцева Вавож ёросысь «Колос» гурт возёсысь Анастасия Матвеева зоотехникъёслэн-селекционеръёслэн II огъяросси вожвылъяськоназы вормиз. Конкурслы йылпумъянъёсты 10-тӥ инвожое Казаньын шараязы. Со сярысь Вавож ёрослэн тӧроез Олег Овчинников «ВКонтакте» мерлыко вотэсысь бамаз ивортӥз. Анастасия Матвеева «Оценка племенной ценности животных» номинациын нырысетӥ инты но 100 сюрс манетлы сертификат басьтӥз. Со сяна, вожвылъяськонэ Вавож ёросысь ик Мичурин нимо возёсысь Анастасия Наймушина пыриськиз. Вераны кулэ, милям нылъёсмы ас ужазы гинэ устоосыз ӧвӧл, соос тужгес чебересь но: 80 пала пыриськисьёс пӧлысь соос гинэ вормисьёсты пусъён ужрадэ туж чебер йӧскалык дӥськутэн потӥзы Олег Овчинников, Вавож ёрослэн тӧроез Йӧло но сӥлё пудо вордон удысысь зоотехникъёслэн-селекционеръёслэн вожвылъяськоназы 89 ӧнерчиос пыриськизы. Нош оглом ужрадэ 63 улосвылъёсысь 300-лэсь трос адями люкаськиз Тодэ вайытом, 2021-тӥ арын оштолэзе Анастасия Матвеева ӧнер устолыкъя элькун вожвылъяськонын вормиз.  Тегъёс: Вавож Удмуртия гуртвозёс вожвылъяськон пудо  